Inger Christensen
Store norske leksikon,Språk og litteratur,Litteratur i verden,Europa,Danmarks litteratur,Danmarks litteratur på 1900-tallet
Inger Christensen var en dansk forfatter. Hun blir ansett som en av de aller mest sentrale danske lyrikere i sin generasjon og øvde stor innflytelse, også utenfor Danmark. Flere norske lyrikere står i gjeld til henne. Hun debuterte med diktsamlingen Lys i 1962, fulgt av Græs i 1963, og utga senere romanene Evighedsmaskinen (1964) og Azorno (1967) samt fortellingen Det malede værelse (1976) med emne fra renessansens Italia.
Christensens viktigste verk er diktsamlingene det (1969), som vant Kritikerprisen og ble en betydelig publikumssuksess, og Alfabet (1981). Begge er eksempler på hovedverker innenfor den såkalte systemdiktningen i Danmark. Den første er strukturert omkring grammatiske begreper og tallet 8, mens den siste bygger på alfabetet og middelaldermatematikeren Fibonaccis matematiske rekke. På lignende måte er samlingen Brev i april (1979) skrevet over et komposisjonsmønster fra den franske komponisten Olivier Messiaen. Sommerfugledalen (1991) er en sonettkrans. Hennes Samlede digte utkom i 1998.Christensen skrev også essayer, blant annet Hemmelighedstilstanden (2000), spill for radio og TV og barneboken Den store ukendte rejse (1982). I 1994 mottok hun Svenska Akademiens nordiska pris. Utgivelser i norsk oversettelse Det malede værelse (1976). Norsk oversettelse: Det malte værelse (1996)  Alfabet (1981). Norsk oversettelse: Alfabet (1997)  det (1969). Norsk oversettelse: det (2016) Les mer i Store norske leksikon Danmarks litteratur litteratur lyrikk roman dansk Eksterne lenker Den Store Danske: Inger Christensen Dansk Biografisk Leksikon: Inger Christensen Dansk Kvindebiografisk Leksikon: Inger Christensen Litteratur Bach, Pia Fuglesang m.fl.: En moderne klassiker: Inger Christensens roman Azorno, [1989], isbn 87-7349-123-3, Finn boken  Holk, Iben, red.: Tegnverden: en bog om Inger Christensens forfatterskab, 1983, isbn 87-583-0112-7, Finn boken  Pape, Lis Wedell, red.: Sprogskygger: læsninger i Inger Christensens forfatterskab, 1995, isbn 87-7288-479-7, Finn boken  Wechsel, Kirsten: Grenzüberschreitungen zwischen Realität und Fiktion: engagierte Ästhetik bei Inger Christensen und Kjartan Fløgstad, 2001, isbn 3-525-20587-2, Finn boken